
Grozījumi Ministru kabineta 2023. gada 13. jūnija noteikumos Nr. 306 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās" 2023.–2027. gadam"
Izdoti saskaņā ar Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2023. gada 13. jūnija noteikumos Nr. 306 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās" 2023.–2027. gadam" (Latvijas Vēstnesis, 2023, 115. nr.; 2024, 70. nr.) šādus grozījumus:
· 1. Papildināt ar 2.1 punktu šādā redakcijā:
· "2.1 Atbalstu  par darbībām, kas minētas šo noteikumu 10.4. apakšpunktā, ko neietver Līguma par Eiropas Savienības darbību I pielikums, piešķir saskaņā ar Komisijas 2023. gada 13. decembra Regulu (ES)  2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 15. decembris, sērijas Nr. L) (turpmāk – Komisijas regula  2023/2831)."
· 2. Papildināt ar 6.1 punktu šādā redakcijā:
· "6.1 Informāciju par piešķirto de minimis atbalstu saskaņā ar Komisijas regulu 2023/2831atbalsta saņēmējs glabā 10 gadus no atbalsta saņemšanas dienas, kad saskaņā ar atbalsta programmu ir piešķirts pēdējais individuālais atbalsts."
· 3. Papildināt ar 6.2 punktu šādā redakcijā:
· "6.2 Lauku atbalsta dienests:
· 6.21. de minimis atbalstu piešķir tā, lai triju gadu laikā, skaitot no de minimis atbalsta piešķiršanas dienas, tās nepārsniegtu Komisijas regulas 2023/2831 3. panta 2. punktā noteikto atbalsta summu vienam vienotam uzņēmumam saskaņā ar Komisijas regulas  2023/2831 2. panta 2. punktu;
· 6.22. ievērojot Komisijas regulas  2023/2831 5. panta 1., 2. un 3. punkta nosacījumus, de minimis atbalstu drīkst kumulēt gan ar citu de minimis atbalstu līdz Komisijas regulas 2023/2831 3. panta 2. punktā noteiktajam attiecīgajam robežlielumam, gan ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentus;
·  
· 6.23. lēmumu par šajos noteikumos minētā de minimis atbalsta piešķiršanu vai nepiešķiršanu pieņem, ievērojot Komisijas regulas  2023/2831 1. panta 1. punktā minētos nozaru un darbības ierobežojumus;
· 6.24. lēmumu par de minimis atbalsta piešķiršanu vai nepiešķiršanu saskaņā ar Komisijas regulu 2023/2831 pieņem attiecīgi līdz Komisijas regulas 2023/2831 7. panta 3. punktā un 8. pantā noteiktā piemērošanas termiņa beigām;
· 6.25. ja atbalsta pretendents vienlaikus darbojas vienā vai vairākās Komisijas regulas Nr. 2023/2831 1. panta 1. punkta “a”, “b”, “c” un “d” apakšpunktā minētajās nozarēs, atbalstu var piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu saskaņā ar Komisijas regulas Nr. 2023/2831 1. panta 2. punktu;
· 6.26. de minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību;".
· 4. Papildināt ar 6.3 punktu šādā redakcijā:
· "6.3 De minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību."
· 5. Papildināt ar 6.4 punktu šādā redakcijā:
· "6.4 Atbalsta pretendents, piesakoties atbalstam, iesniedz de minimis atbalsta uzskaites sistēmā sagatavoto un reģistrēto de minimis uzskaites veidlapu vai informē atbalsta sniedzēju par tās identifikācijas numuru."
· 6. Papildināt ar 6.5 punktu šādā redakcijā:
· "6.5 Atbalsta saņēmējs dokumentus par atbalsta programmas ietvaros piešķirto atbalstu glabā 10 gadus no atbalsta piešķiršanas dienas. Atbalsta sniedzējs datus par de minimis atbalsta programmu glabā 10 gadus no dienas, kad saskaņā ar atbalsta programmu ir piešķirts pēdējais individuālais atbalsts."
· 7. Papildināt ar 6.6 punktu šādā redakcijā:
· "6.6 Ja tiek pārkāpti Komisijas regulas Nr. 2023/2831 nosacījumi, de minimis atbalsta saņēmējam ir pienākums atmaksāt Lauku atbalsta dienestam šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
·  ".
· 8. Izteikt 8. punktu šādā redakcijā:
· "8. Atbalsta pretendents ir saimnieciskās darbības veicējs – mazā lauku saimniecība – fiziska persona, kuras dzīvesvieta ir deklarēta lauku teritorijā, vai juridiska persona, kuras juridiskā adrese ir lauku teritorijā. Projekta iesniegumā norādītā deklarētās dzīvesvietas adrese netiek mainīta visu projekta īstenošanas laiku, kā arī uzraudzības laikā."
· 9. Izteikt 16. punktu šādā redakcijā:
· "16. Šo noteikumu 13.1. un 13.2. apakšpunktā minētos saimnieciskās darbības rādītājus atbalsta saņēmējs sasniedz otrajā noslēgtajā gadā pēc projekta īstenošanas un nepazemina tos visā turpmākajā uzraudzības periodā. Ja projektu īsteno gaļas liellopu audzēšanas nozarē vai ilggadīgo augļkopības kultūru stādījumu nozarē, attiecīgo rādītāju sasniedz ceturtajā noslēgtajā gadā pēc projekta īstenošanas."
· 10. Izteikt 27.2. apakšpunktu šādā redakcijā:
· "27.2. lietotas tehnikas un iekārtu, kā arī to aprīkojuma iegādes un uzstādīšanas izmaksas, ja tehnika un iekārtas nav vecākas par 15 gadiem (tehnikas un iekārtas vecumam jābūt pierādāmam);".
· 11. Papildināt ar 39.1 punktu šādā redakcijā:
· "39.1 Lai saņemtu de minimis atbalstu, pretendents par laikposmu no iepriekšējā gada 1. jūlija līdz kārtējā gada 30. jūnijam Lauku atbalsta dienestā laikā no kārtējā gada 1. jūlija līdz 31. jūlijam iesniedz veidlapu ar informāciju, kas sniedzama de minimis atbalsta uzskaitei un piešķiršanai saskaņā ar normatīvajiem aktiem par de minimis atbalsta uzskaites un piešķiršanas kārtību, vai norāda de minimis atbalsta uzskaites sistēmā izveidotās un apstiprinātās veidlapas identifikācijas numuru."
· 12. Papildināt ar 39.2 punktu šādā redakcijā:
· "39.2 Ja iesniegumos norādītais izmaksājamā atbalsta apmērs pārsniedz šo noteikumu 24.1. un 24.2. apakšpunktā minēto finansējumu, Lauku atbalsta dienests proporcionāli samazina to pretendentam izmaksājamo atbalsta summu, kura kārtējā gadā pārsniedz 40 000 euro. Savukārt, ja pēdējo triju fiskālo gadu laikā sasniegts de minimis atbalsta kopējais kumulatīvais apmērs, kas noteikts Komisijas regulas Nr. 1408/2013 II pielikumā, Lauku atbalsta dienests proporcionāli samazina pretendentiem izmaksājamo de minimis atbalsta summu."
· 13. Izteikt 41. punktu šādā redakcijā:
· "41. Lauku atbalsta dienests projektu iesniegumus sarindo dilstošā secībā atbilstoši punktu skaitam projektu atlases kritērijos, kas apstiprināti Kopējās lauksaimniecības politikas stratēģiskā plāna 2023.–2027. gadam uzraudzības komitejā, saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai."
· 14. Izteikt 44. punktu šādā redakcijā:
· "44. Lauku atbalsta dienests normatīvajos aktos par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai noteiktajā kārtībā ir tiesīgs pieprasīt saņemtā atbalsta atmaksu pilnā vai daļējā apmērā, tostarp, ja:
· 44.1. atbalsta pretendents nav sasniedzis projektā noteiktos rādītājus vai mērķus;
· 44.2. atbalsta pretendents pārtrauc projekta īstenošanu vai neveic saimniecisko darbību;
· 44.3. ieguldījumi nav īstenoti vai īstenoti tikai daļēji un neatbilst projektam;
· 44.4. darījumdarbības plāna īstenošanas laikā un pabeigšanas brīdī atbalsta pretendents nenodrošina sākotnējo projektu atlases kritērijos iegūto punktu skaitu, un tas rada risku atbalsta izmantošanai atbilstoši mērķim."
· 15. Svītrot pielikumu.

